**Na vhubindudzi havho hu ḓo vha isa nṱha?**

**#SpotTheNot**

**Kha vha ḓivhe Phambano vhukati ha vhubindudzi, tshiṱokofela, tshikimu tsha phiramidi na** **Ponzi.**

Na vho ita vhubindudzi kha tshibveledzwa tsha masheleni; u vhulunga tshelede yavho na tshiṱokofela tshine tsha fulufhedzea; kana vha tshipiḓa tsha tshikimu tsha phiramidi? Arali vhubindudzi hu tshi khou vha fha mbuelo ire nṱha nga maanḓa, vha fanela u thoma u ḓivhudzisa mbudziso nga ha uri na zwi mulayoni, na khombo ine ya tshimbilelana na mashudu aneo. Tshishumiswa itshi tshi ḓo vha thusa u pfesesa u fhambana vhukati ha vhubindudzi, tshiṱokofela na tshikimu tsha phiramidi.

|  |
| --- |
| **ṰHALUTSHEDZO** |
| **Tshikimu tsha Phiramidi** | Tshikimu tsha Phiramidi ndi tshikimu tshine tsha ṱoḓa vhone vha badele mbadelo ya mathomoni ya u dzhena nga murahu hu ḓo ṱoḓea vha tshi kunga miraḓo miṅwe phanḓa ha musi vha sa athu u hola mbuelo ya “vhubindudzi” ya mathomoni. U ḓala ha vhathu vhe vha kungiwa , ndi u ḓala ha mbuelo. |
| **Tshikimu tsha Ponzi** | Zwikimu zwa Ponzi zwo teiwa kha tshumelo ya ndangulo vhubindudzi ha vhufhura. Miraḓo i kuvhanganya tshelede kha “mulangaphothifoḽio” ane a vha fulufhedzisa mbuelo ya nṱha. Musi miraḓo iyo i tshi ṱoḓa tshelede yavho murahu, vha badeliwa nga tshelede i dzhenaho yo kuvhanganywaho nga vhadzheneleli vhe vha dzhoina nga murahunyana. Muthu ane a khou dzudzanya lushaka ulu lwa vhufhura u langula maitele oṱhe. Vha pfukisela fhedzi tshelede tshelede ubva kha khasitama uya kha iṅwe. A hu na tshibveledzwa tsha vhukuma tsha vhubindudzi.  |
| **Tshiṱokofela** | Tshiṱokofela ndi tshigwada tsha u tou funa tsha vhathu (miraḓo) vho ḓivhofhaho nga tshivhangi tshithihi. Vha ṱanganyisa zwishumiswa zwa masheleni khathihi u vhuelwa ha tshigwada. |
| **Vhubindudzi** | U vheya tshelede kha tshithu vha tshi humbula uri i ḓo engedzea ndeme nga tshifhinga tshilapfu. Hu na nḓila dzo fhambanaho dza vhubindudzi hune ha nga vha thusa u hudza tshelede yavho u fana na mikovhe, thundu, dzibondo na dzianyuwithi. |

**Zwi re ngomu**

1. Tshikimu tsha Phiramidi ndi mini?
2. Tshikimi tsha phiramidi tshi shuma hani?
3. Tshikimu tsha Ponzi ndi mini?
4. Tshikimu tsha Ponzi tshi shuma hani?
5. Zwine zwikimu zwa phiramidi zwa dzumbetshedziswa zwone zwa sedzea ungari ndi zwiṱokofela.
6. Tsumbo dza zwikimu zwa phiramidi na zwikimu zwa Ponzi.
7. Vha ḓi tsireledza hani uri vha songo dzhenelela kha zwikimu zwa phiramidi.
8. U fhambanyisa hani vhubindudzi ha vhukuma, tshiṱokofela tshi re mulayoni ka tshikimu tsha phiramidi.
9. Mbudziso dza ndeme dzine vha fanela u vhudzisa musi muthu kana khamphani i tshi ṱoḓa u vha i tshi bindudza navho?
10. Vha ita mini arali vha vha tshipondwa tsha vhufhura ha tshikimu tsha phiramidi.
11. Vhukwamani ha ndeme

**U ḒIVHA NA U ḒI TSIRELEDZA UBVA KHA ZWIKIMU ZWA PHRAMIDI**

1. **Tshikimu tsha phiramidi ndi mini?**

Tshikimu tsha phiramidi ndi tshikimu hune miraḓo ya wana tshelede nga u ṱoḓa vhathu vhaṅwe sa miraḓo ya tshikimu tsha phramidi ubva kha thengiso ya thundu na tshumelo. Kha tshikimu tsha phiramidi, miraḓo i lingedza u ita tshelede nga u ṱoḓa miraḓo miswa. Naho zworalo, vha ṱhogomele sa izwi zwikimu izwi zwifhinga zwiṅwezwi dzumbama sa mabindu kana zwikhala zwa vhubindudzi zwo lavhelela u rengisa zwibveledzwa zwi re mulayoni zwa masheleni kana tshumelo. Zwikimu zwa phiramidi a si zwibveledzwa zwa vhubindudzi zwa vhukuma kana mabindu a vhukuma. A ZWI HO MULAYONI!

1. **Tshikimu tsha phiramidi tshi shuma hani?**

Mufhuri hu nga vha muthu muṅwe na muṅwe. Hu nga vha muthu muṅwe ane vha mutakalela kana vha mu fulufhelaho. Vha ḽa nga u ṱoḓa vhone tsireledzo ya masheleni na lutamo lwavho lwa u vha fulufhela u ri zwi a konadzea u wana lupfumo nga u ṱavhanya. Vhafhuri avha vha tendisea nga maanḓa nahone vha ḓo vha vhudza zwiṱori zwa vhutshilo havho na u bvelela havho. Zwine vha ḓo vha vhudza zwone zwi ḓo pfala unga zwi mulayoni – naho zworalo, izwi ndi zwine vha wana vhone uri vha dzhoine tshikimu tsha phiramidi. Vhahumbule, vhafhuri a vha na ndavha navho, vha khou ṱoḓa fhedzi tshelede yavho.

Vhabveledzi vha u thoma vha tshikimu tsha phiramidi vha kunga miraḓo, na vho vha kunga muraḓo muthihi kana vhoḓalaho. Mbuelo khulwane yo fulufhedziswaho kha miraḓo ya kale iya badeliwa ubva kha miraḓo miswa. Uri muraḓo muswa a wane mbuelo, miraḓo minzhi i fanela u kungiwa. Kha zwiimo zwinzhi miraḓo i si gathi ya kale, vhane vha nga vha vhalangi vha tshikimu, vha a vhuelwa. Miraḓo ine ya dzhoina tshikimu nga murahu vha dzulela u xeletshelwa.

Musi muthu muṅwe na muṅwe a re nga fhasi havho a tshi dzhenela tshikimu, vhathu vho dzhoinaho musi vha sa athu u dzhoina vhone vha ita tshelede nnzhi. Ndi ngazwo zwi tshi vhidzwa uri tshikimu tsha phiramidi. Fhasi hu vha hu na vhathu vhanzhi nahone vha re nṱha vha vhuelwa nga maanḓa. phesenthe ya nṱha ya muholo i dzulela u badelwa kha miraḓo yo dzhoinaho tshikimu mathomoni nahone vha nṱha kha phiramidi.

Thaidzo dzi thoma musi hu si tsha wanalea vhathu vhane vha ḓo dzhena nahone a hu tshe na tshelede i dzhenaho, ine ya fhiriselwa kha mutevhe wa phramidi. Ndi hune vhathu vha thoma u xeletshelwa nga tshelede yavho kana vha sa tsha wana tshelede dzavho murahu. Nga tshifhinga itsho miraḓo i vhiga kha vhalanguli, vha vha vho no lenga. A zwi ngo ḓala uri vhalanguli vha ḓo kona u wana tshelede ya miraḓo, sa izwi vhafhuri vha ḓo vha vho ngalangala kana hu si na tshelede ya u badela miraḓo.

1. **Tshikimu tsha Ponzi ndi mini?**

Lushaka lu fanaho na lwa tshikimu tsha vhufhura ndi tshikimu tsha Ponzi, tshi iriwaho dzina nga murahu ha Charles Ponzi ubva nga 1920’s. Ponzi o fhura vhabindudzi uri vha ḓo ita phurofiti ya 50% nga miṅwedzi miraru.

1. **Tshikimu tsha Ponzi tshi shuma hani?**

Zwikimu zwa Ponzi zwo teiwa kha tshumelo ya ndangulo ya vhubindudzi ha vhufhura. Miraḓo i kuvhanganya tshelede kha “mulangaphothifoḽio” ane a vha fulufhedzisa mbuelo ya nṱha. Musi miraḓo iyo i tshi ṱoḓa tshelede yavho murahu, vha badeliwa nga tshelede i dzhenaho yo kuvhanganywaho nga vhadzheneleli vhe vha dzhoina nga murahunyana. Muthu ane a khou dzudzanya lushaka ulu lwa vhufhura u langula maitele oṱhe. Vha pfukisela fhedzi tshelede. tshelede ubva kha khasitama uya kha iṅwe. A hu na tshibveledzwa tsha vhukuma tsha vhubindudzi.

Zwikimu zwa Ponzi zwifhinga zwiṅwe zwi tshimbidziwa nga u shumisa WhatsApp nga vhafhuri vhane vha shumisa maitele a u fhura a ḓivheaho sa “identity hijacking”. Fhano, muthu a re muḓivhalea, u shumiswa kha vhufhura nga zwigevhenga, vha tshi ḓiita u nga ndi zwiimiswa zwa masheleni zwi ḓivheaho, u wana tshelede ubva kha vhathu.

**Insert Speech Bubble:**

Nga **zwikimu zwa Ponzi**, vhabindudzi vha fha mulangaphothifoḽio tshelede. investors give money to one portfolio manager. Musi, vha tshi ṱoḓa u humiselwa tshelede yavho, vha badeliwa nga tshelede i dzhenaho ine yo kuvhanganyiwa vhabindudzi vha zwino. Na **tshikimu tsha phiramidi**, mudzheni wa tshikimu wa u thoma u kunga vhaṅwe vhabindudzi navho vha kunga vhaṅwe vhabindudzi. Vhane vha fhasi kha phiramidi vha badela vha re nṱha ha tshikimu.

**Tsumbo ya zwifanyiso (design company to redevelop something similar so that there are no plagiarism issues)**

**Ndila ine tshikimu tsha phiramidi tsha shuma ngayo**

 





1. **Zwine zwikimu zwa phiramidi zwa dzumbetshedziswa zwone zwa sedzea ungari ndi zwiṱokofela**

Zwiṱokofela zwa sialala ndi kushumele kwa mbulungo i fulufheliwaho Afrika Tshipembe (SA). Khombo ya hone, vhafhuri vho wana nḓila ya u tswa vhavhulungi vhane a vha humbuleli tshithu nga tshelede yavho nga u shumiswa nḓila nnzhi dza inthanethe na maitele a u tswa tshelede yavho. Tsumbo nthihi, tshiṱokofela tsha WhatsApp tshine tsha vha zwikimu zwa phiramidi nga tshivhumbeo tshiswa.

Izwi ndi kushumele kwa hone: vha a rambiwa u dzhoina tshigwada tsha tshiṱokofela nga u shumisa WhatsApp (zwine zwa vha tshigwada tsha u amba nga WhatsApp), fhedzi vha sa athu u dzhenisiwa, vha fanela u badela mbadelo ya u dzhoina ya R200 na pfulufhedziso ya uri vha wana vhukati ha R1 000 arali vha kunga vhavhili kana vhanzhi uri vha dzhoine tshigwada. Heyi a si nḓila yo ḓowelaho ya u vhulunga kha zwiṱokofela.

Tshiṱokofela ndi musi tshigwada tsha vhathu vho ṱangana nga ndivho nthihi. Vha ḓikumedzela kha u vhea tshelede kha tshikwama ṅwedzi muṅwe na muṅwe nahone zwi ya nga lushaka lwa tshiṱokofela muraḓo muṅwe na muṅwe u na tshifhinga tshawe tsha u wana tshelede. Sa tsumbo: miraḓo ya 12 vha vhea R100 nga ṅwedzi. Muraḓo muṅwe na muṅwe u ḓo vha na tshifhinga tshawe tsha u wana R1200. Muraḓo muṅwe na muṅwe a bvelaphanḓa na u badela R100 nga ṅwedzi naho o no wana mbadelo yawe. Vha ḓikumedzela kha nzudzanyo dza tshifhinga tshenetsho.

U khwaṱhisedza uri tshiimiswa tshine vha khou shuma natsho ndi tshiṱokofela tshi re mulayoni, vha sedze arali tsho ṅwaliswa na Dzangano ḽa Lushaka ḽa Zwiṱokofela ḽa Afrika Tshipembe (NASASA). Tshiṱokofela tshi fanela u vhaṋetshedza nomboro ya u ḓiṅwalisa ya NASASA.

1. **Tsumbo dza zwikimu zwa phiramidi na zwikimu zwa Ponzi.**

Zwivhavhaho, zwikimu zwa phiramidi zwi ḓivhea nga maanḓa vhukati ha Vhadzulapo vha Afrika Tshipembe nahone vhunzhi ha vhathu vho kungiwa nga u ṱoḓa u ita tshelede zwo leluwa, vho xelelwa nga tshelede nnzhi nga u dzhenelela kha zwikimu zwa vhufhura. Tsumbo dziṅwe dza zwikimu zwa phiramidi zwo shumaho Afrika Tshipembe ndi :

* WhatsApp stokvels
* Pipcoin, a cryptocurrency scheme
* SAcoin, a rare coin investment scam
* Copy Profit Success (CPS) Global
* BTC Global, a cryptocurrency trading platform
* Mavrodi Mundial Moneybox (MMM)

**Vhaḓivhe:** zwikimu zwa phramidi zwo buliwaho nga nṱha ndi zwiṅwe zwa zwikimu zwa phramidi zwiḓivheaho zwe zwa fhura vhathu rannda dza dzimiḽioni. Hu dzula hu na zwikimu zwiswa zwa phramidi zwine zwa bvelela ṅwaha nga ṅwaha nahone vha fanela u vha na vhuḓivhi ha u kona u zwi ḓivha zwone. Vha fanela u ḓivha hafhu mbudziso dzine vha vhudzisa.

Tsumbo dza zwiṅwe zwa zwikimu zwa Ponzi zwe zwa shuma Afrika Tshipembe ndi:

* Invest200 – an invest money-for-profit scheme
* Kubus scheme - involved the cultivation of milk yeast cultures to make a beauty product
1. **Vha ḓi tsireledza hani uri vha songo dzhenelela kha zwikimu zwa phramidi**

Nḓila ya khwine ya u ḓitsireledza ubva kha u sa di dzhenisa kha tshikimu tsha phiramidi ndi u khwaṱhisedza kha u ḓivha uri vha khou shumisana na nnyi:

* Kha vha ṱoḓisise nga ha khamphani ine ya khou vha fha tshikhala tsha vhubindudzi. Webusaiti a i khwaṱhisedzi uri khamphani i hone nahone i mulayoni.
* Arali vha tshi ṱoḓa u bindudza tshelede ndi zwa ndeme u wana tsivhudzo ya zwa masheleni ubva kha mueletsheledzi wa zwa masheleni a re na thendelo.
* Kha vha wane zwidodombedzwa zwa vhukwamani, aḓiresi ya fhethu na u vhadalela dziofisini dzavho arali zwi tshi konadzea. Vhahumbule, ngauri zwifhaṱo zwavho zwi sedzea zwo nakesa na vhathu vhashumaho henefho vho ambara zwavhuḓi, a zwi ambi uri ndi vha khamphani ire mulayoni. Vhunzhi ha dzikhamphani idzi dza “vhufhura” zwine dza amba zwi vhonala zwi zwine zwa sa vhe zwone.

Kha vha ṱole na vha Ndaulo ya Vhuḓifari ha Sekithara ya zwa Masheleni (FSCA) arali khamphani yo ṋetshedzwa thendelo ya u tshimbidza bindu ḽa zwa masheleni Afrika Tshipembe. Hu na milandu hune vhafhuri vhatswa nomboro ya u ḓiṅwalisa ya muṋetshedzi wa tshumelo dza zwa masheleni o tendelwaho u fhura miraḓo na u lingedza u sedzea vha mulayoni. Kha vha wanulusise zwavhuḓi arali khamphani ina vhushaka na muthu ane a khou ṋetshedza tshumelo dza masheleni, na uri tshumelo ine vha i ṋetshedza yo tendelwa nga FSCA.

* Vha sedze na Dzangano ḽa Lushaka ḽa Zwiṱokofela ḽa Afrika Tshipembe (NASASA) arali tshiṱokofela tsho ṅwaliswa na uri tshi mulayoni u tshimbilelanaho na zwikimu zwo kungwedzelwaho. Vha tea u vha na nomboro ya u ḓiṅwalisa ya NASASA.
* Zwikimu zwa phiramidi nga nḓowelo zwi kunga miraḓo miswa kha dzi semina, miṱangano ya hayani, nga founu, nga imeiḽi, marifhi na midia ya vhathu. Vha shumisa vhathu “u fha vhuṱanzi” kha miṱangano ya “u kunga” u vha kungela uri vha dzhoine. Sa zwiimiswa zwi re mulayoni vha shumisa maitele ane a fana a u kunga, vha dzule vha na ngoho ya uri vha khou ḓidzhenisa kha zwifhio.
* Vha songo vha na tshiphiri kha tshikumedzwa tshe vha ṋetshedza tshone. Kha vha wane kuhumbulele ubva kha vhana, dzikhonani na vhahura. Arali vha tshi ḓivha nga ha vhufhura uho, vha ḓo vha tsivhudza. Arali vha ḓivha ḽikumedzwa iḽo sa vhufhura, vha a konaha u tsivhudza vhaṅwe.

**Vhaṱhogomele**: zwiṅwe zwa zwikimu zwi ita mbadelo ya u thoma kha miraḓo miswa – u vha kunga uri vha ite lweṱolweṱo lunzhi.

**Tsumbo:**

Vha “bandudza” R1 000. Nga murahu ha ṅwedzi, tshikimu tsha badela R200 kha vhubindudzi havho, ine ya vha 20%. Izwi zwi pfala hu mafhungo avhuḓi kha vhone – tshikimu tshi vhonala tshi tshi shuma! Vha ṋetshedza nga u lingea ya u ita tshelede nnzhi nahone vha posela iṅwe R1 000. Zwine a vha zwi ḓivhi ndi zwa uri, R200 yeneyo i bva kha lweṱolweṱo lwavho lwa R1 000. Lune, ubva kha R2 000 ya vha i bvisela kha tshikimu, vhafhuri vha na R1 800 vhone vha na R200 fhedzi.

**Vhaḓivhe:** U humbula, arali tshithu tshi tshi vhonala zwavhuḓi nga tshivhumbeo, tsha sadzea tshi tshavhuḓi tshi vha tshi ngoho

1. **U fhambanyisa hani vhubindudzi ha vhukuma, tshiṱokofela tshi re mulayoni ka tshikimu tsha phiramidi.**

| **Vhubindudzi** | **Tshiṱokofela** | **Tshikimu tsha Phiramidi** |
| --- | --- | --- |
| Mubindudzi ha ngo fanela u kunga vhaṅwe vhabindudzi kha tshikimu.  | Muraḓo ha ngo fanela u kunga vhabindudzi vhaṅwe kha tshikimu.Miraḓo yoṱhe ya tshiṱokofela vha a ḓivhana, vha kovhana ndivho ya u fana na vhushaka ho khwaṱhaho hune ha dzhia tshifhinga tshilapfu. | Vhathu vha dzulela u ṱoḓa u kunga vhaṅwe kha tshikimu nahone vha fulufhedziswa mbuelo dzi re nṱha nga tshifhinga tshiṱuku. |
| Mubindudzi u ḓivha hune tshelede yawe he ya bindudzwa hone phimo ya mbuelo. | Muraḓo u ḓivha hune tshelede yawe ya bindudzwa hone na zwa uri ndi vhugai ine vha ḓo badelwa yone nga murahu ha tshifhinga tsho buliwaho.Mbuelo dza muraḓo dzi a sumbedziswa zwavhuḓi uya nga khwanthamu na tshifhinga. | Tshelede i dzula tshifhinga i khou tshintsha zwanḓa hu si na vhuiwa ha vhukuma ha ikonomi kana zwibveledzwa zwa masheleni zwo tumiwaho khazwo. Hune zwibveledzwa zwa masheleni zwa rengiswa, hu tou vha u dzumbamela ha u dzumba tshikimu tsha phiramidi. Mbuelo ya ndeme yo sikiwa ubva khau kungiwa vhathu zwi sa bvi kha thengiso yone ya vhukuma ya zwibveledzwa. |
| Khombo dzoṱhe dza vhubindudzi dzi a ambiwa uri vhabindudzi vha dzhie tsheo nga u pfesesa. | Ubva tshe zwiṱokofela zwa itwa uri zwi vhe zwa tshiofisi, khombo ndi ṱhukhu, fhedzi dziṅwe dzi a sala, dzo fana na musi miraḓo i sa bvisi lweṱolweṱo misi yoṱhe, u sa tshimbidza masheleni zwavhuḓi, u vha khagala kha vhafhuri vha langaho zwikimu zwa phiramidi na milayo ine a i khagala nga ha uri tshelede i shumiswa hani na u vhulungwa hani.Zwiṱokofela zwo sedzela nga maanḓa kha u shumisa milayo. Mulayo u ṱalutshedza maitele a kushumele na ndivho ya tshigwada tsha tshiṱokofela. Nga u vuseledza mulayo, muraḓo are na vhukoni ha tshiṱokofela a nga wanulusisa u ri tshiṱokofela tsho lugela na tshaka dza khombo dzatsho na arali tshi tshimbilelana na ṱhoḓea dzavho nga u dzhenelela tshigwada. | Mbuelo dzi si dzone dzi a fulufhedziswa, nahone khombo dzo ḓisendekaho na u xeletshelwa nga tshelede yavho a dzi ambiwa.  |
| Mueletshedzi wa vhubindudzi o ṅwaliswa na FSCA.  | Tshigwada tsha tshiṱokofela tshi fanela u vha muraḓo wa Dzangano ḽa Lushaka ḽa Zwiṱokofela ḽa Afrika Tshipembe kana tshiimiswa tshine tsha ṋetshedza thendelo nga Muofisiri wa ndaulo wa dzibannga. FSCA ndi mushumisani wa ndaulo ya NASASA.  | Vhabveldzi a vha langulwi nahone a vha ngo ṅwaliswa huṅwe fhethu. Vhashumi vhaṅwe vha zwikimu redzhisiṱara khamphani dzavho na Khomishini ya Khamphani na Vhuṋe ha Thundu, fhedzi izwi a zwi ambi uri vho tendeliwa u dzhia tshelede ubva kha vhone. |
| Mueletshedzi wa vhubindudzi u a tevhelelea na u vha na vhuḓifhinduleli ha mishumo yawe na ngeletshedzo.  | Zwigwada zwa zwiṱokofela zwi fanela u vha miraḓo ya NASASA kana tshiimiswa tshine tshi fanaho tsho ṋetshedzwaho thendelo nga Muofisiri wa ndaulo wa dzibannga nahone u a kona u mutevhelelea. | Ngauri zwifhinga zwinzhi zwi a konḓa u tevhelela vhubvo ha zwikimu kana vhubveledzi, vhaṅwe vhafhuri vhalanguli vha nyamalala hu si vhe na vhuṱala musi tshikimu tshi tshi feila. Naho zworalo, vhafhuri vha a farwa vha sengiswa hu na tshikhala tshiṱuku tsha uri vha wane tshelede yavho murahu. |
| Nḓila ire mulayoni na ya u tsireledzea u bindudza tshelede. | Nḓila ire mulayoni na ya u fulufhedzea ya u vhulunga tshelede. | Ndi vhugevhenga u dzhenelela na u bveledza tshikimu tsha phiramidi. Vhadzheneleli vha na khombo ya u xeletshelwa nga tshelede. |
| Nḓila dza u thusa dzihone. | Nḓila dza u thusa dzihone. | Nḓila dziṅwe na dziṅwe dza u thusa dzi a konḓa. |

1. **Mbudziso dza ndeme dzine vha fanela u vhudzisa musi muthu kana khamphani i tshi ṱoḓa vha tshi bindudza navho?**
* Na vho ṅwaliswa na vha FSCA? Na nomboro ḽaisentse ya Muṋetshedzi wa Tshumelo dza zwa Masheleni (FSP) i ri mini?
* Kha tshiimo tsha tshiṱokofela – Na vho ṅwaliswa na vha NASASA? Na nomboro yavho yo ḓiṅwalisa i ri mini?
* Na ndi nga sedza milayo yavho ya tshiṱokofela itshi? Na ndi vho nnyi vharangaphanḓa vha tshiṱokofela na zwidodombedzwa zwa vhukwamani zwavho ndi zwifhio, uri ndi kone u davhidzana navho?
* Na ndi tshifhinga tshingafhani vha kha bindu ḽa vhubindudzi?
* Na vho ṅwaliswa na Tshiimiswa tsha Nzudzanyo dza zwa Masheleni (FPI)?
* Na vha ntsumbedza vhuṱanzi ha u ṅwaliswa ha khamphani yavho?
* Ndalukano dzavho ndi dzifhio?
* Na vha ṱoḓa ndi tshi ḓivhadza kana u kunga vhathu vhaṅwe?
* Na khombo dza tshikimu itshi ndi dzifhio?
* Na ndi zwibveledzwa zwifhio zwine nda khou bindudza khazwo? (vhaṱogomele kha zwibveledzwa zwa ‘crypto currency’ sa izwi zwi sa langulwi Afrika Tshipembe nahone a hu na thuso ine ya vha hone zwino).
* Na ndi ḓo wana dzikhophi dza maṅwalo o sainiwaho?
1. **Vha ita mini arali vha vha tshipondwa tsha vhufhura ha tshikimu tsha phramidi**
* Vha vhiga vhufhura kha Tshumelo ya Mapholisa a Afrika Tshipembe (SAPS).
* Arali vha tshi humbula uri dzhenelela nga mafulufulu kha tshikimu tsha phiramidi, kha vha litshe vhukwamani na vhafhuri zwino nahone vha songo tsha bindudza tshelede iṅwe.
* Arali vho fha mufhuri zwidodombedzwa zwavho zwa akhanthu ya bannga, vha ḓivhadze bannga yavho nga u ṱavhanya.
* Vha vhulunge vhudavhidzani huṅwe na huṅwe ho ṅwalwaho hubvaho kha tshikimu tsha phiramidi. Izwi zwi ḓo vhathusi sa vhuṱanzi kha vhalanguli vho fanelaho.

Vhaṱhogomele uri zwino vha nga vha tshipondwa tsha vhafhuri vhaṅwe kana zwikimu zwa vhufhura. Vhafhuri kanzhi vha kovha zwidodombedzwa nga ha vhathu vhe vha ponda kana bvelelaho zwavhuḓi, nga u shumisa mvumbo yo fhambanaho u ita vhufhura vha tshi ya phanḓa.

Vhathu vhane vho pondiwa nga vhafhuri vhenevho a vha ḓiimisi kha “pfanelo ya u wana tshelede vho vhufhuriwaho”. Izwi ndi musi mufhuri a tshi founela vhathu vhane vho no xeletshelwa nga tshelede nga vhafhuri vhane vha ḓiita vhaofisiri vha u kombetshedza mulayo kana vhoramilayo. Vha eletshedza mupondiwa uri vha nga muthusa u “wana” tshelede yavho yo xelaho – fhedzi vha ṱoḓa tshelede.

**Vhukwamani ha ndeme:**

U lavhelesa arali muṋetshedzi wa tshumelo dza zwa masheleni kana mueletshedzi wa zwa masheleni o tendelwaho u vha rengisela zwibveledzwa zwa masheleni na tshumelo, vha nga kwamana na **Ndaulo ya Vhuḓifari ha Sekithara ya zwa Masheleni (Financial Sector Conduct Authority) (FSCA).**

|  |  |
| --- | --- |
| Nomboro ya Senthara ya luṱingo |  0800 20 37 22 (FSCA) |
| FSCA switchboard |  012 428 8000 |
| Nomboro ya fekisi |  012 346 6941 |
| Imeiḽi |  info@fsca.co.za  |
| Aḓirese ya fhethu |  Riverwalk Office Park, Block B, 41 Matroosberg Road, Ashlea Gardens, Pretoria, South Africa 0081 |
| Aḓirese ya poswo |  P.O. Box 35655, Menlo Park, Pretoria, 0102 |
| Webusaiti |  [www.fsca.co.za](http://www.fsca.co.za)  |

U wana mafhungo nga vhuḓalo a pfunzo dza masheleni dza vharengi kha vhakwame **Muhasho wa Pfunzo dza Vharengi vha FSCA**

|  |  |
| --- | --- |
| Imeiḽi |  CED.Consumer@fsca.co.za |
| Webusaiti |  [www.FSCAMymoney.co.za](http://www.FSCAMymoney.co.za) |

U sedza uri tshiṱokofela tsho ṅwaliswa, vha nga kwama **Dzangano ḽa Lushaka ḽa Zwiṱokofela ḽa Afrika Tshipembe (NASASA).**

|  |  |
| --- | --- |
| Luṱingo | 087 898 0987 |
| Imeiḽi | info@nasasa.co.za  |
| Aḓirese ya fhethu | Kildrummy Office Park, Building 8 Glenfiddich, Witkoppen Road & Umhlanga Avenue, Paulshof, Sandton, 2191 |
| Webusaiti | www.nasasa.co.za |

Arali vha tshi khou ṱoḓa u vhiga zwikimu zwa dzidiphosithi zwi si ho mulayoni, vhakwame **South African Reserve Bank (SARB) or Prudential Authority (PA).**

|  |  |
| --- | --- |
| Luṱingo | 012 313 3911 / 0861 12 7272​ (General enquiries) |
| Fekisi | 012 313 3758 |
| Imeiḽi | SARB-PA@resbank.co.za  |
| Aḓirese ya fhethu | South African Reserve Bank, 370 Helen Joseph Street, Pretoria 0002 |
| Aḓirese ya poswo | Prudential Authority, South African Reserve Bank, P O Box 8432, Pretoria 0001 |
| Webusaiti | www.resbank.co.za |

|  |
| --- |
|  |
|  |

Muṅwe na muṅwe ane a ḓivha nga ha tshikimu tsha phiramidi u fanela u vhiga kha **Khomishini ya Lushaka ya Vharengi (NCC).**

|  |  |
| --- | --- |
| Luṱingo | 012 428 7000 / 012 428 7726 |
| Imeiḽi | complaints@thencc.org.za  |
| Aḓirese ya fhethu | Building C – South African Bureau of Standards Campus, 1 Dr Lategan Road, Groenkloof, Pretoria |
| Aḓirese ya poswo | PO Box 36628, Menlo Park, 0102 |
| Webusaiti | [www.thencc.gov.za](http://www.thencc.gov.za) |

U guda zwinzhi nga ha vhufhura na u sedza arali vho vheiwa iṱo kha vhadalele **Webusaiti ya u Ḓivhadza Vhufhura**

www.fraudalert.co.za

© 2020 FSCA

TSHIHUMBUDZO

*Mafhungo haya a wanalaho kha tshibugwana itshi tsha mafhungo o ṋetshedzwaho nga Ndaulo ya Vhuḓifari ha Sekithara ya zwa Masheleni* (*Financial Sector Conduct Authority) (FSCA) ndivho hu ya u wana mafhungo fhedzi. Mafhungo haya ha iti tsivhudzo ya mulayo, ya phurofeshinaḽa, kana ya zwa masheleni. Arali ndondolo iṅwe na iṅwe wo itiwa nga khwaṱhisedza zwa uri izwi zwi re ngomu zwi na ndeme a zwi na vhukhakhi, FSCA a yi ṋetshedzi pfufhedziso, u ḓivhofha kana waranthi nga nḓila iyi nahone a i ṱanganedzi mulandu ufhio na ufhio wa mulayo na vhuḓifhinduleli ha zwi re nga ngomu kana ngoho ya mafhungo o ṋetshedzwaho, kana tshinyalelo iṅwe na iṅwe kana ndozwo yo vhangwaho u bva kha vhuṱumanyi ho livhaho na hu songo livhaho zwi tshi yelana na u fulufhela ha u shumiswa a mafhungo ayo. Nga nnḓa ha musi zwo bulwa nga iṅwe nḓila, ndivhanyedziso ya mafhungo oṱhe a langwa nga FSCA. A hu na tshipiḓa tsha tshibugwana hetshi tsha mafhungo tshine tsha nga gandiswa nahone kana u pfukiselwa kana u shumiswa nahone kana u itwa uri tshi wanalea nga nḓila ya iṅwe na iṅwe kana kha midia muṅwe na muṅwe nga nnḓa ha musi hu na thendelo yo tou ṅwaliwa u thoma yo wanwaho u bva kha Ofisini ya Khoro Khulwane ya Ndaulo ya Vhuḓifari ha Sekithara ya zwa Masheleni*.